text: Stórur falkur bjargaður og sleptur út í Føroyum
text: #000001
text: Helst fer Maverick at leita sær norðureftir har hann natúrliga hoyrir heima
text: #000002
text: Um tú møtir einum stórum ránsfugli, kanska í Vágum, so er stórur møguleiki fyri at talan er um ein veiðifalk við navninum Maverick.
text: #000003
text: Fuglafrøðingurin og -vinurin, Jón Aldará, hevur í dag lagt út eina søgu á Facebook um ein veiðifalk, sum leitaði sær hjálp umborð á einum skipi norðan fyri Ísland herfyri, og endaði í einum hjalli heima hjá Jón Aldará í Sandavági.
text: #000004
text: Eg fekk boðini og fór at hjálpa teimum við hesum. Men tað vísti seg at ikki vera so líkatil, tí tá fuglurin var ringmerktur og skuldi setast út, so megnaði hann so dánt at flaksa nakrar metrar fram eftir vøllinum.
text: #000006
text: Ongin ivi var um, at hann mátti hava meira at eta. Og soleiðis endaði tað við, at vit máttu rudda hjallin út har heima til hendan stóra, hábærsliga ránsfuglin, ið frá bjargingarmanninum hevði fingið navnið Maverick.
text: #000007
text: Tíbetur fall hann væl til í lítla gistingarhúsinum, og hann át sum ein greivi í nakrar dagar aftrat.
text: #000008
text: So, eini boð til fuglaalskin: Um tit síggja (ella hava sæð) ein stóran ránsfugl í vikuni, so er tað helst Maverick.
text: #000011
text: Vit vóna tó, at hann longu hevur lagt leiðina hagar, hann hoyrir heima.
text: #000012